## La Generalitat aconseguix un acord entre agricultors i caçadors per a combatre la superpoblació de senglars a Oliva

*** El Club Esportiu de Caça d’Oliva i el Consell Local Agrari firmen un acord en l’Ajuntament d’Oliva
* El secretari autonòmic de Medi Ambient destaca que l’acord “posa fi a dos anys de desacords entre les entitats i les unix en un objectiu comú”**

La Conselleria de Medi Ambient, Infraestructures i Territori ha aconseguit un acord entre el Club Esportiu de Caça d’Oliva i el Consell Local Agrari per a combatre la superpoblació de senglars en el municipi d’Oliva.

Així ho ha confirmat el secretari autonòmic de Medi Ambient, Raúl Mérida, després d’assistir a la firma del pacte, que ha tingut lloc a l’Ajuntament d’Oliva, i a la qual també ha assistit l’alcaldessa del municipi, Yolanda Pastor.

“Gràcies a la mediació de la Generalitat i després de diferents reunions en les quals han intervingut tant el consistori com les associacions agràries, hem aconseguit este acord, que posa fi a dos anys de desacords entre les entitats i les unix en un objectiu comú”, ha remarcat Mérida.

L’acord deixa sense efecte la clàusula del Conveni i condicions per a la realització de control de població de porcs senglars mitjançant la instal·lació de gàbies en les zones de seguretat del vedat situat en el terme municipal d’Oliva, firmat en 2023 entre l’Ajuntament i el Club de Caçadors, en el qual s’assenyala una línia divisòria del terme municipal.

L’Ajuntament d’Oliva, a petició del Consell Local Agrari, tindrà la potestat de col·locar les gàbies en la zona de cultiu on es produïsquen queixes dels agricultors, indistintament de la seua quantitat i ubicació, i es comunicarà al Club Esportiu de Caça d’Oliva i als agents mediambientals de la Generalitat la ubicació de totes les gàbies perquè es tinga en compte en la planificació de caceres i esperes.

Fecha: 03/09/2024